Junije Palmotić

**Junije Palmotić** (Dubrovnik, 1607. – 1657.) bio je dubrovački barokni književnik.

## Biografija
Rođen je u Dubrovniku 1607. godine od Džore Palmotića i Ore Gradić. U izvorima se spominje i pod imenima *Džono Palmotić* ili na italijaniziranim nazivom (sasvijem uobičajen u to doba) *Giunio Palmotta*.

Nakon studija filozofije i prava na talijanskim sveučilištima, afirmirao se kao odvjetnik u svom rodnom gradu, a ujedno je pisao i poeziju. Podrijetlom iz ugledne vlastelinske obitelji, obavljao je različite upravne dužnosti u rodnome gradu, bio je knez na Mljetu, u Konavlima i na Lastovu. Godine 1656. bio je izabran u Vijeće umoljenih. Isprva je pisao stihove i pjesme na latinskom jeziku, kao i pjesme “po narodnu” koje nisu sačuvane.

Posmrtno mu je Stjepan Gradić 1670., zauzimanjem piščeva brata Džore, objavio ep *Kristijadu*, prepjev istoimenoga latinskog spjeva Marca G. Vide, posvećen švedskoj kraljici Kristini, zagovarateljici katoličke obnove, pridodavši mu i iscrpan autorov životopis.

No Palmotić je ponajprije autor tragikomedija, uspješno uprizorivanih za njegova života pred Kneževim dvorom, o čemu se podatci nalaze u rukopisima drama, a što svjedoči o bogatoj kazališnoj djelatnosti dubrovačkoga baroka.

Izvodile su ih kazališne družine *Orlovi*, *Smeteni* i *Isprazni*, a sam je Palmotić u njihovoj izvedbi sugerirao niz scenskih efekata tipičnih za baroknu scensku fantastiku. Sve su napisane u stihu, u osmercima, a tematski se mogu podijeliti u tri kruga.

Klasični tematski krug obuhvaća drame *Došastje od Enee k Ankizu, njegovu ocu*, *Atalanta*, *Ipsipile*, *Andromeda*, *Elena ugrabljena*, *Akile*, *Natjecanje Ajača i Ulisa za oružje Akilovo* i *Lavinija.

U pseudopovijesne tragikomedije panslavenske tematike ubrajaju se *Pavlimir*, *Danica*, *Captislava* i *Bisernica*, a *Armida* i *Alčina* nadahnute su talijanskim renesansnim epovima, [[Ludovico Ariosto|Ariostovim]] *Bijesnim Orlandom* i [[Torquato Tasso|Tassovim]] *Oslobođenim Jeruzalemom*. Služeći se iskustvima talijanske operne libretistike, Palmotić je u *Atalanti*, posljednjoj dubrovačkoj pastoralnoj drami, uprizorenoj [[1629.]], godinu dana nakon [[Ivan Gundulić|Gundulićeve]] *Dubravke*, dramatizirao epizodu iz [[Ovidije]]vih *Prijetvorbi*. U *Pavlimiru*, prikazanome [[1632.]], nadahnutom [[Mavro Orbini|Orbinijevim]] *Kraljevstvom Slavena*, tj. *Ljetopisom popa Dukljanina*, prikazan je [[Historija Dubrovnika|nastanak Dubrovnika]], sa središnjom figurom navodnoga utemeljitelja Grada, Pavlimira. U toj se dramatizaciji dubrovačke političke doktrine glorificira postanak Dubrovnika i ističe opasnost od ugrožavanja njegove slobode.

Osim mnogobrojnih dramskih tekstova Palmotić je napisao i više lirskih djela. U mladosti je pisao pjesme nadahnute usmenoknjiževnim izričajem, koje nisu sačuvane. Sačuvan je epitalamij *Muza na piru*, neke prigodnice, [[Panegirik|panegirici]] te pobožni stihovi, među kojima se izdvajaju poeme o [[Sveti Kuzma i Damjan|sv. Kuzmi i Damjanu]], zaštitnicima [[Lastovo|Lastova]], te [[Katarina Sijenska|Sveta Katarina od Siene]]. Sačuvana je i polemična burleskna poema *Gomnaida* (*Govnaida*), kojom je u sestinama žestoko napao određenoga dubrovačkog vlastelina.

== Značajnost ==
Palmotić je bio jedan od najboljih oblikovatelja pjesničkoga jezika [[17. vijek]]a, u njegovu je dramskome djelu barokno hrvatsko kazalište dosegnulo vrhunac pa mu pripada mjesto u krugu velike trojice baroknih dubrovačkih književnika, s [[Ivan Gundulić|Gundulićem]] i [[Ivan Bunić Vučić|Bunićem Vučićem]].

Palmotić je najplodniji dramatičar starije hrvatske književnosti, za života je tiskao samo jednu latinsku prigodnicu, posvećenu isusovcu Giovanniju Bargioccu (1633).

Uz [[Vinko Pribojević|Vinka Pribojevića]] i [[Juraj Križanić|Jurja Križanića]] bio je rani začetnik ideja [[Panslavizam|slavenskog jedinstva]].

== Djela ==
===Drame===
* *Pavlimir* (1632)
* *Danica* (1644)
* *Ipsipile*
* *Captislava* (1652)
* *Armida*
* *Alčina* (1647)
* *Kolombo*
* *Bisernica* (1653)
* *Došastje od Enee k Ankizu, njegovu ocu*
* *Atalanta* (1629)
* *Andromeda*
* *Elena ugrabljena* (1640)
* *Akile* (1637)
* *Natjecanje Ajača i Ulisa za oružje Akilovo* (1639)
* *Lavinija* (1648)
* *Didona* (1646)
* *Glas*
* *Gosti grada Dubrovnika*

=== Druga djela ===
* *Kristijada* – *Kristiade to jest život i djela Isukrstova* ([[ep]])
* *O rijeko, kâ tvoreć...*
* *Muze na piru*
* *In obitu Michaelis Gradii epicedion Junii Palmottae*
* *Kraljici Kristini*
* *Sveta Katarina od Siene*
* *Gomniada* (invektiva)

== Povezano == 
* [[Književnost renesanse u Dalmaciji]]
* [[Dubrovačko plemstvo]]



== Vanjske veze ==
* *Kristiada*, izdanje 1853.
* *Gomniada*
* *Pavlimir*
* *In obitu Michaelis Gradii epicedion Junii Palmottae*
* *Kraljici Kristini*
* *O rieko, ka tvoreć'*
* *Muze na piru''

## Napomene

## Reference

## Bibliografija

* 
*  
*  
* 
* 
* 
*